text: темірбек жүргенов ауылы (2016 жылға дейін мақпалкөл) қызылорда облысы жалағаш ауданындағы ауыл, мақпалкөл ауылдық округі орталығы. аудан орталығы жалағаш кентінен қарай 35 км жерде. 1999 жылы тұрғындар саны 2227 адам (1097 ер адам және 1130 әйел адам) болса, 2009 жылы 1921 адамды (996 ер адам және 925 әйел адам) құрады. іргесі 20 ғасырдың 30-жылдары қаланған. алғашында «қыша», «тоз» артельдері болып ұйымдасқан. 1938 жылы «еңбекші» және «бозарық» серіктестіктері бірігіп «мақпалкөл» ұжымшарын құрды. 1963 жылы «жаңаталап» және «ленин» ұжымшарлары негізінде «жаңаталап» кеңшары құрылды. 1997 жылдан кеңшар негізінде мақпалкөлде және округке қарасты жаңаталап ауылдарында жшс, бірнеше шаруа қожалықтары жұмыс істейді.